Frank Aaen (EL), 2009-11-03:
Det er jo altså vismændene, der med kurver i deres sidste vismandsrapport på side 1, så selv den, der ikke læser så langt i rapporten, vil støde ind i dem, helt klart dokumenterer – og senere bliver det uddybet med flere kurver i vismandsrapporten – at krisen her startede før end i alle de andre lande, at faldet i økonomien er væsentlig større end i de andre lande, og dermed også, og det er også det, man forudser, at kriseforløbet bliver mere langstrakt end i de øvrige lande.
Det, jeg ikke kan forstå, er, at regeringen ikke synes, at det er værd at undersøge, hvordan det kan være, for hvis ikke man ved, hvordan det kan være, at vi bliver ramt på en måde, som er anderledes end i andre lande, kan vi jo ikke forebygge, at det sker igen.
Nu kan man jo sige, at den værste form for uro, vi har på restauranterne, typisk kommer et helt andet sted fra, nemlig fra den eksisterende bandekonflikt.
Der kan man jo sige, at nogle af dem er så velkendte, at det ikke engang er nødvendigt at dele deres navne og billeder ud.
Restauratørerne har det nok helt tæt inde på livet.
Det, vi her har med at gøre, er, om jeg så må sige, almindelige uromagere, som gang på gang etablerer slagsmål og begår vold i restaurationsmiljøet.
Nogle af dem kommer der jo kun for at dyrke volden, og det er et kæmpemæssigt problem, som vi i Enhedslisten selvfølgelig er meget optagede af, og som vi også gerne være med til at løse.
Nogle af os har også store børn, der begiver sig ud i nattelivet, og vi vil jo gerne have, at de kan færdes nogenlunde sikkert uden at rende ind i slagsbrødre.
Så intentionen med lovforslaget, nemlig at få fjernet de værste elementer, der er med til at skabe uro i natte- eller eftermiddagslivet, når man går ud og fejrer, at sneøllen er kommet, som der f.eks. var nogle, der gjorde i fredags, er vi enige i, da vi gerne vil være med til at tage hånd om dem.
Når vi så alligevel ikke vil stemme for lovforslaget, er det, fordi vi har læst de to bidrag til høringssvarene, der er kommet fra henholdsvis Advokatrådet og Landsforeningen af Forsvarsadvokater.
Jeg synes, at de har en pointe, som vi er nødt til at tage alvorligt, nemlig at man ikke skal privatisere politiopgaver, og at det med at håndhæve restaurationsforbud overfor gæster er en politiopgaver, som ikke skal overlades til private.
Det skal ikke overlades til restauratøren og personalet, fordi vi er imod at privatisere politiopgaver.
Jeg synes, at det er en alt for alvorlig sag.
Det er jo en magtbeføjelse, som heller ikke i det mindre, som der trods alt er tale om her, skal privatiseres.
Men vi er også imod af hensyn til restauratøren og de ansatte, for det betyder jo i sin logik, at hvis de skal håndhæve det restaurationsforbud, som nogle er blevet pålagt, bliver de også nødt til at ansætte nogle, der er relativt brede over skuldrene, og som har fysikken til at kunne klare det.
Spørgsmålet er, om den type dørmænd, hvor fysikken måske er den mest fremtrædende egenskab – ikke sagt noget ondt om dørmænd – er den klogeste måde at sikre fred på værtshusene på.
Der er jo andre steder, hvor de er begyndt at spekulere i, at det skal være uddannede folk; folk, der er i stand til at tale med dem, og de skal måske være af hunkøn.
Det er jo alle, der er i stand til at tænke – nu skal jeg ikke gøre det her til en vittighed, det var forkert af mig – men vi skal måske tænke i andre baner, hvor der er mere dialog, samtale og omsorg, hvor man siger: Det er vist på tide, at du kommer hjem.
Det er måske en meget mere effektiv måde at få ro på værtshusene på end ved at prøve at eskalere det, ved at værtshusene skal have større og større dørmænd.
Så det er altså også en principiel debat.
Nu ved jeg godt, at der har været et stort udvalgsarbejde om det, og de har sikkert også været rundt omkring det her, men jeg vil bare sige, at for vores vedkommende er vi med hensyn til det principielle ikke indstillet på at deltage i en privatisering af politiopgaver.
Og i det konkrete er vi også betænkelige ved, at man, om jeg så må sige, opruster, ved at værtshuse skal privatansætte flere og flere vagtfolk.